stanford-oval/wikipedia huggingface dataset:
Vaikkovaaranjärvet

| Vaikkovaaranjärvet |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Lappi
Kunnat:  Kiirunan kunta
Koordinaatit:  67°28′01″N, 21°37′26″E
Vesistöalue ja valuma-alueen tietoja
Päävesistöalue:  Kalixjoen vesistö
Järvinumero:  SE749751-174835
Mittaustietoja
Pinnankorkeus:  349,2 m
Rantaviiva:  1,44 km
Pinta-ala:  10,6 ha
 fiVaikkovaaranjärvet 
Vaikkovaaranjärvet on järvi Kiirunan kunnassa Ruotsin Lapissa. Järven pinta-ala on 0,106 neliökilometriä ja se sijaitsee 349,2 metriä merenpinnan yläpuolella. Järvi on osa Kalixjoen valuma-aluetta.
USS Conestoga (AT-54)

| Conestoga |
| --- | --- |

Aluksen vaiheet
Rakentaja:  Maryland Steel Company, Sparrows Point, Maryland
Kölinlasku:  1904
Palveluskäyttöön:  10. marraskuuta 1917
Loppuvaihe:  kadonnut 30. kesäkuuta 1921
Tekniset tiedot
Uppouma:  430 t
Pituus:  52 m
Leveys:  8,8 m
Syväys:  4,6 m
Nopeus:  13 solmua
Miehistöä:  56
Aseistus
Aseistus:  1 × 3" tykki
USS Conestoga eli S.P. 1128 (runkonumero AT-54) oli Yhdysvaltain laivaston hinaaja.
Valmistus

Aluksen valmisti Maryland Steel Company Sparrow Pointista Maryladistä vuonna 1904. Laivasto lunasti aluksen 14. syyskuuta 1917 Philadelphia and Reading Transportation Lineltä. Aluksesta oli tarkoitus tehdä hinaaja ja miinanraivaaja ja sen tunnukseksi merkittiin S.P. 1128. Alus otettiin palvelukseen 10. marraskuuta päällikkönään luutnantti Carl Olsen.
Palvelus

Alus liitettiin sukellusvenejoukkoihin ja se varustettiin Philadelphiassa  toimimaan kaukaisissa tukikohdissa. Alus hinasi aluksia pitkin Atlantin rannikkoa, kuljetti tarvikkeita ja aseita, suojasi saattueita Bermudalle ja Azoreille sekä toimi yhdessä Azoreille sijoitettujen partioalusten kanssa. Ensimmäisen maailmansodan päätyttyä alus sijoitettiin Azoreilla olevaan laivastotukikohta numero 13:een, missä se hinasi liikuntakyvyttömiä aluksia ja suojasi saattueita. Alus saapui New Yorkiin 26. syyskuuta 1919.
Alus sijoitettiin satamahinaajaksi 5. laivastoalueelle Norfolkiin Virginiaan ja se luokiteltiin virallisesti laivaston hinaajaksi tunnuksella AT-54 17. heinäkuuta 1920, kun laivastossa otettiin käyttöön runkonumerot kaikilla aluksilla.
Alus määrättiin Tutullaan Yhdysvaltain Samoalle tukikohta-alukseksi ja sen seurauksena Conestogalle tehtiin muutostöitä Norfolkissa. Alus lähti Hampton Roadsista 18. marraskuuta 1920 hinaten laivaston hiiliproomua YC-468. Alus saapui 7. tammikuuta 1921 San Diegoon, mistä se jatkoi edelleen Mare Islandille. Alus siirrettiin telakalle 17. helmikuuta.
Alus lähti 25. maaliskuuta 1921 Mare Islandilta Samoalle päällikkönään luutnantti Ernest L. Jones ja miehistönään kolme aliupseeria ja 52 miehistönjäsentä. Alus hinasi hiiliproomua YC-478. Alus ei koskaan päässyt määränpäähänsä. Höyrylaiva Senator löysi 17. toukokuuta ajalehtivan veneen, jonka keulassa oli pronssinen C-kirjain noin 650 merimailia länteen Manzanillosta ja 30 merimailia Clarionin saaresta. Venettä ei voitu yhdistää kadonneeseen alukseen. Laajoista etsinnöistä huolimatta aluksesta tai sen miehistöstä ei löytynyt jälkeäkään. Alus todettiin tuhoutuneeksi 30. kesäkuuta.
Hylyn löytyminen

Alus löytyi jo vuonna 2009 noin 35 kilometriä San Franciscon länsipuolelta merenpohjasta, läheltä Farallonsaaria. NOAA:n vuonna 2014 käynnistämät tutkimukset varmistivat, että hylky on USS Conestoga.
USS Coral Sea (CVB-43)

| USS Coral Sea |
| --- | --- |
 USS Coral Sea neitsytmatkalla.
Aluksen vaiheet
Rakentaja:  Newport News Shipbuilding Company, Newport News, Virginia
Kölinlasku:  10.  heinäkuuta 1944
Laskettu vesille:  2. huhtikuuta 1946
Palveluskäyttöön:  1. lokakuuta 1947
Poistui palveluskäytöstä:  26. huhtikuuta 1990
Loppuvaihe:  romutettu 8. syyskuuta 2000
Tekniset tiedot
Uppouma:  45 000 t
Pituus:  295 m
Leveys:  34 m (vesiraja) 41 m (lentokansi)
Syväys:  11 m
Koneteho:  212 000 shp
Nopeus:  33 solmua
Miehistöä:  4 104
Panssarointi:  vyö: 7,6" kansi: 3,5"
Aseistus
Aseistus:  18 x 5"/54 Mk 16 -tykkiä 84 x Bofors 40 mm -ilmatorjuntatykkiä 88 x Oerlikon 20 mm -ilmatorjuntatykkiä 130 lentokonetta
USS Coral Sea (runkonumerot CVB-43, CVA-43 ja CV-43) oli Yhdysvaltain laivaston vuosina 1947-1990 palveluksessa ollut Midway-luokan lentotukialus. Se nimettiin toisen maailmansodan Korallimeren taistelun mukaan.
Valmistus

Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 10. heinäkuuta 1944. Alus laskettiin vesille 2. huhtikuuta 1946 kumminaan amiraali Thomas Kinkaidin puoliso ja otettiin palvelukseen 1. lokakuuta 1947 ensimmäisenä päällikkönään A. P. Storrs III.
Palvelus

Alus määrättiin palvelukseen otettaessa Atlantin laivastoon. Se lähti 7. kesäkuuta 1948 Norfolkista Välimerelle ja Karibialle ja se palasi Norfolkiin 11. elokuuta. Huollon ja Karibialla pidetyn koulutuksen jälkeen alus lähti 3. toukokuuta 1949 ensimmäiselle partiomatkalleen Välimerelle osana Yhdysvaltain 6. laivastoa, mistä se palasi 28. syyskuuta. Alus palasi Välimerelle 9. syyskuuta 1950, mistä se palasi 1. helmikuuta 1950.
Aluksen ensimmäiseen lentokalustoon kuuluivat muun muassa Vought F4U-4 Corsair -hävittäjät, viimeiseen muun muassa F/A-18A Hornet -hävittäjät.
Coral Sea poistettiin palveluksesta 24. toukokuuta 1957 telakalle siirtoa varten. Alus palasi muutostöiden päätyttyä palvelukseen 25. tammikuuta 1960. Alus osallistui Vietnamin sotaan.
Alus poistettiin palveluksesta 26. huhtikuuta 1990. Alusluettelosta poiston jälkeen se myytiin romutettavaksi 7. toukokuuta 1993.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.usscoralsea.org/ (englanniksi)
Midway-luokan lentotukialukset
Turkin Grand Prix 2005

|  Turkin Grand Prix 2005  |
| --- | --- |
 14. osakilpailu 19 osakilpailusta kaudella 2005. 

Päivämäärä:  21. elokuuta 2005
Sijainti:  İstanbul Park, Istanbul, Turkki
Ratatyyppi:  Moottorirata
Radan pituus:  5,340 km
Kilpailun pituus:  58 kierrosta, 309,396 km
Sää:   Aurinkoinen
Paalupaikka
Kuljettaja:   Kimi Räikkönen   (McLaren)
Paaluaika:  1.26,797
Palkintokoroke
Voittaja:   Kimi Räikkönen   (McLaren)
Toinen:   Fernando Alonso   (Renault)
Kolmas:   Juan Pablo Montoya   (McLaren)
Nopein kierros
Kuljettaja:   Juan Pablo Montoya   (McLaren)
Kierrosaika:  1.24,770 (kierroksella 39)
Turkin Grand Prix 2005 (virallisesti 2005 Formula 1 Turkish Grand Prix) oli Formula 1 -kauden 2005 14. osakilpailu, joka ajettiin 21. elokuuta İstanbul Parkin moottoriradalla Turkissa.
Kilpailun voitti McLarenilla ajanut Kimi Räikkönen, jolle voitto oli kauden viides.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää |  |  |  |
| --- | --- | --- | --- | --- | --- | --- | --- |
| 19. elokuuta | 11:00–12:00 | 11:00–12:00 | 1. vapaat harjoitukset |  Aurinkoinen |  |  |  |
| 19. elokuuta | 14:00–15:00 | 14:00–15:00 | 2. vapaat harjoitukset |  Aurinkoinen |  |  |  |
| 20. elokuuta | 09:00–09:45 | 09:00–09:45 | 3. vapaat harjoitukset |  Aurinkoinen |  |  |  |
| 20. elokuuta | 10:15–11:00 | 10:15–11:00 | 4. vapaat harjoitukset |  Aurinkoinen |  |  |  |
| 20. elokuuta | 13:00–14:00 | 13:00–14:00 | Aika-ajot |  Aurinkoinen |  |  |  |
| 21. elokuuta | 15:00–17:00 | 15:00–17:00 | Kilpailu |  Aurinkoinen |  |  |  |
Lähde:
Tulokset > Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 9 |  Kimi Räikkönen | McLaren-Mercedes | 1.26,797 |  |
| 2 | 6 |  Giancarlo Fisichella | Renault | 1.27,039 | +0,242 |
| 3 | 5 |  Fernando Alonso | Renault | 1.27,050 | +0,253 |
| 4 | 10 |  Juan Pablo Montoya | McLaren-Mercedes | 1.27,352 | +0,555 |
| 5 | 16 |  Jarno Trulli | Toyota | 1.27,501 | +0,704 |
| 6 | 8 |  Nick Heidfeld | Williams-BMW | 1.27,929 | +1,132 |
| 7 | 7 |  Mark Webber | Williams-BMW | 1.27,944 | +1,147 |
| 8 | 12 |  Felipe Massa | Sauber-Petronas | 1.28,419 | +1,622 |
| 9 | 17 |  Ralf Schumacher | Toyota | 1.28,594 | +1,797 |
| 10 | 15 |  Christian Klien | Red Bull-Cosworth | 1.28,963 | +2,166 |
| 11 | 2 |  Rubens Barrichello | Ferrari | 1.29,369 | +2,572 |
| 12 | 14 |  David Coulthard | Red Bull-Cosworth | 1.29,764 | +2,967 |
| 13 | 3 |  Jenson Button | BAR-Honda | 1.30,063 | +3,266 |
| 14 | 4 |  Takuma Satō | BAR-Honda | 1.30,175 | +3,378 |
| 15 | 18 |  Tiago Monteiro | Jordan-Toyota | 1.30,710 | +3,913 |
| 16 | 21 |  Christijan Albers | Minardi-Cosworth | 1.32,186 | +5,389 |
| 17 | 20 |  Robert Doornbos | Minardi-Cosworth | Ei aikaa |  |
| 18 | 11 |  Jacques Villeneuve | Sauber-Petronas | Ei aikaa |  |
| 19 | 19 |  Narain Karthikeyan | Jordan-Toyota | Ei aikaa |  |
| 20 | 1 |  Michael Schumacher | Ferrari | Ei aikaa |  |
Michael Schumacherin, Takuma Satōn ja Narain Karthikeyanin sijoitusta pudotettiin kymmenellä lähtöruudulla moottorivaihdon takia.
Takuma Satōn suoritus hylättiin, koska hän esti Mark Webberiä tämän nopealla kierroksella.
Tulokset > Kilpailu

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 9 |  Kimi Räikkönen | McLaren-Mercedes | 58 | 1.24.34,454 | 1 | 10 |
| 2 | 5 |  Fernando Alonso | Renault | 58 | +18,609 | 3 | 8 |
| 3 | 10 |  Juan Pablo Montoya | McLaren-Mercedes | 58 | +19,635 | 4 | 6 |
| 4 | 6 |  Giancarlo Fisichella | Renault | 58 | +37,973 | 2 | 5 |
| 5 | 3 |  Jenson Button | BAR-Honda | 58 | +39,304 | 13 | 4 |
| 6 | 16 |  Jarno Trulli | Toyota | 58 | +55,420 | 5 | 3 |
| 7 | 14 |  David Coulthard | Red Bull-Cosworth | 58 | +1.09,296 | 12 | 2 |
| 8 | 15 |  Christian Klien | Red Bull-Cosworth | 58 | +1.11,522 | 10 | 1 |
| 9 | 4 |  Takuma Satō | BAR-Honda | 58 | +1.49,987 | 20 |   |
| 10 | 2 |  Rubens Barrichello | Ferrari | 57 | +1 kierros | 11 |   |
| 11 | 11 |  Jacques Villeneuve | Sauber-Petronas | 57 | +1 kierros | 16 |   |
| 12 | 17 |  Ralf Schumacher | Toyota | 57 | +1 kierros | 9 |   |
| 13 | 20 |  Robert Doornbos | Minardi-Cosworth | 55 | +3 kierrosta | 17 |   |
| 14 | 19 |  Narain Karthikeyan | Jordan-Toyota | 55 | +3 kierrosta | 18 |   |
| 15 | 18 |  Tiago Monteiro | Jordan-Toyota | 55 | +3 kierrosta | 14 |   |
| Kesk. | 21 |  Christijan Albers | Minardi-Cosworth | 48 | Voimansiirto | 15 |   |
| Kesk. | 1 |  Michael Schumacher | Ferrari | 32 | Kolarivaurio (Webber) | 19 |   |
| Kesk. | 8 |  Nick Heidfeld | Williams-BMW | 29 | Rengas | 6 |   |
| Kesk. | 12 |  Felipe Massa | Sauber-Petronas | 28 | Moottori | 8 |   |
| Kesk. | 7 |  Mark Webber | Williams-BMW | 20 | Rengas | 7 |   |
Lähde:
Muuta

Paalupaikka: Kimi Räikkönen – 1.26,797
Nopein kierros: Juan Pablo Montoya – 1.24,770 (kierroksella 39)
Ensimmäinen Turkin Grand Prix.
McLarenin 120. paalupaikka.
Nick Heidfeldin viimeinen kilpailu Williamsilla.
USS Constitution

| USS Constitution |
| --- | --- |
 USS Constitution
Aluksen vaiheet
Rakentaja:  Edmund Hartt, Boston, Massachusetts
Hinta:  302 718 $ (1797)
Kölinlasku:  1. marraskuuta 1794
Laskettu vesille:  21. lokakuuta 1797
Tekniset tiedot
Uppouma:  2 200 t
Pituus:  53 m (vesiraja)
Leveys:  13,26 m
Syväys:  6,4-7,0 m
Miehistöä:  450
Aseistus
Aseistus:  32 x 24 naulan tykkiä 20 x 32 naulan karronadia 
USS Constitution on Yhdysvaltain laivaston puurunkoinen kolmimastoinen 44-tykkinen fregatti. Alus on yksi kuudesta Yhdysvaltain kongressin 27. maaliskuuta 1794 hyväksymästä fregatista. Alus on maailman vanhin "täydessä palveluksessa" oleva sota-alus. Britannian kuninkaallisella laivastolla nimellisesti palveluksessa oleva HMS Victory on kuitenkin Constitutionia vanhempi. Victory on kuitenkin pysyvästi sijoitettu kuivatelakalle, eikä se ole purjehduskelpoinen.
Valmistus

Joshua Humphreyn suunnittelema alus tilattiin Edmund Harttilta Bostonista Massachusettsista, missä valmistuksesta vastasivat George Claghorn ja Samuel Nicholson. Se laskettiin vesille 21. lokakuuta 1797 ja nimettiin kunnianosoituksena Yhdysvaltain perustuslaille. Alus valmistui 23. heinäkuuta 1798 ensimmäisenä päällikkönään Samuel Nicholson.
Aluksen kolme mastoa keulamasto, isomasto ja mesaanimasto ovat korkeudeltaan 60, 67 ja 52,6 metriä. Mastojen kokonaispurjepinta-ala on 3 968 neliömetriä.
Palvelus

Constitution osallistui 1798-1800 Yhdysvaltain ja Ranskan väliseen ns. "kvasisotaan", ensimmäiseen barbareskisotaan (1801-1805) ja vuoden 1812 sotaan.
Yhdysvaltain sisällissodassa alus oli Pohjoisvaltioiden koululaivana sijoitettuna Yhdysvaltain laivastoakatemiaan. Myöhemmin aluksesta tehtiin kelluva kasarmi ja poistettiin laivaston vahvuudesta.
Alus nimettiin 1. joulukuuta 1917 USS Old Constitutioniksi, sillä nimi haluttiin vapauttaa uudelle taisteluristeilijä USS Constitutionille, mutta sen tilaus peruttiin Washingtonin laivastosopimuksen seurauksena kesken rakennustöiden. Alkuperäinen Constitution sai nimensä takaisin 24. heinäkuuta 1925. Alus restauroitiin 1925 ja palautettiin 1935 nimelliseen palvelukseen. Myöhemmin alusta on korjattu 1970- ja 1990-luvuilla. Se jatkaa palveluksessa laivaston PR-tehtävissä. Vuodesta 2007 vuoteen 2010 Constitution oli telakalla korjattavana, jolloin vanhoja muutoksia purettiin ja alusta palautettiin kohti alkuperäistä asuaan.
Aiheesta muualla

Wikimedia Commonsissa on kuvia tai muita tiedostoja aiheesta .
Historic Naval Ships Association - USS Constitution (Arkistoitu – Internet Archive) (englanniksi)
Vari

Vari voi tarkoittaa ainakin seuraavia asioita:
vari, loistehon yksikkö
vari (Varecia variegata), eläinlaji
Vári, kaupunki ja entinen kunta Attikan alueella Kreikassa
Vári, kylä Sýroksen saarella Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vari”, voi hakea sivunnimihaulla, laajalla sivunnimihaulla tai tekstihaulla.
Valkeinen (Keuruu, Kivelä)

| Valkeinen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′59″N, 24°45′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  Makkarapuro 
Järvinumero:  35.621.1.024
Mittaustietoja
Pinnankorkeus:  136,1 m  
Rantaviiva:  1,27 km  
Pinta-ala:  10,426 ha  
Saaria:  ei saaria 
 fiValkeinen 
Valkeinen  on Keski-Suomessa Keuruulla Keuruun taajaman lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 10,4 hehtaaria ja se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Valkeinen (Keuruu, Kappeli)

| Valkeinen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°14′09″N, 24°43′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  ei laskuojaa 
Järvinumero:  35.627.1.004
Mittaustietoja
Pinnankorkeus:  115 m  
Rantaviiva:  1,514 km  
Pinta-ala:  9,238 ha  
Saaria:  ei saaria 
 fiValkeinen 
Valkeinen  on Keski-Suomessa Keuruulla Kappelin lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 9,2 hehtaaria ja se on 700 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Veikko Vaali

Veikko Olavi Vaali (23. helmikuuta 1905 Pori – 27. tammikuuta 1958 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.
Vaalin vanhemmat olivat asemamiesten esimies Viktor Mikko Wahl ja Fanny Linda Maria Lindvall ja puoliso vuodesta 1928 Elli Karhumaa. Vaali kävi kansakoulun Porissa, suoritti kauppa-apulaisen tutkinto Porin kauppakoulussa 1918 ja teki opintomatkoja useisiin Euroopan maihin. Hän oli kauppa-apulainen eri liikkeissä Porissa ja lähiseudulla 1918–1921, Mäntän Työläisten Kauppa Oy:n apulaisjohtaja 1921–1923, Maakauppiaitten Oy:n kauppamatkustaja Helsingissä 1925–1929, Agentuuriliike Veikko Vaalin omistaja 1929–1936, Veikko Vaali Oy:n omistaja, toimitusjohtaja ja johtokunnan puheenjohtaja vuodesta 1936 ja Vaali Oy:n perustaja 1940, toimitusjohtaja vuodesta 1943 ja johtokunnan puheenjohtaja. Vaali oli myös Tebe Oy:n pääosakas ja johtokunnan puheenjohtaja 1940–1950, Chymos Export Oy:n osakas ja johtokunnan jäsen vuodesta 1945 ja Oy Barnängen Ab:n pääosakas ja johtokunnan puheenjohtaja vuodesta 1950. Hänellä oli myös useita luottamustehtäviä. Sotilasarvoltaan Vaali oli reservin luutnantti (1942). Hän sai kauppaneuvoksen arvonimen 1955.
USS Connecticut (SSN-22)

| USS Connecticut |
| --- | --- |
 USS Connecticut
Aluksen vaiheet
Rakentaja:  General Dynamics Electric Boat, Groton, Connecticut
Kölinlasku:  14. syyskuuta 1992
Laskettu vesille:  1. syyskuuta 1997
Palveluskäyttöön:  11. joulukuuta 1998
Tekniset tiedot
Uppouma:  7 568 t (pinnalla) 9 137 t (sukelluksissa)
Pituus:  107,5 m
Leveys:  12,1 m
Syväys:  10,9 m
Koneteho:  1 x S6W-painevesireaktori, 200 MW
Nopeus:  35 solmua (sukellus)
Miehistöä:  15 upseeria ja 101 miehistönjäsentä
Aseistus
Aseistus:  8 x 673 mm torpedoputkea, joihin jopa 50 Mk48 ADCAP -torpedoa ja Tomahawk-ohjusta tai jopa 100 miinaa
USS Connecticut (runkonumero SSN-22) on Yhdysvaltain laivaston 1997 vesillelaskettu Seawolf-luokan ydinsukellusvene.
Valmistus

Alus tilattiin 3. toukokuuta 1991 General Dynamicsin Electric Boat divisioonalta, missä köli laskettiin 14. syyskuuta 1992. Se laskettiin vesille 1. syyskuuta 1997 kumminaan Connecticutin kuvernöörin John G. Rowlandin puoliso Patricia L. Rowland ja otettiin palvelukseen 11. joulukuuta 1998 New Londonin sukellusvenetukikohdassa Grotonissa Connecticutissa ensimmäisenä päällikkönään Larry H. Davis.
Palvelus

Frederick J. Roegge vastaanotti 15. tammikuuta 1999 aluksen päällikkyyden Davisilta tilaisuudessa, joka järjestettiin New Londonin merikappelissa. Alus palasi 7. helmikuuta kotitukikohtaansa oltuaan valmistajantelakalla viimeisteltävänä. Palattuaan alus oli 14.-21. helmikuuta asejärjestelmätesteissä. Se lähti 10. kesäkuuta vastaanottotesteihin, jonka aikana se vieraili 15. heinäkuuta Norfolkissa.
Alus vaurioitui törmäyksessä tuntemattomaan esineeseen 2. lokakuuta 2021 ollessaan sukelluksissa Etelä-Kiinan merellä. Alus palasi omin voimin tukikohtaansa Guamilla. Onnettomuudessa loukkaantui 11 merisotilasta. Kiina vaati onnettomuudesta lisäselvityksiä.
Aiheesta muualla

Kuvia tai muita tiedostoja aiheesta USS Connecticut (SSN-22) Wikimedia Commonsissa
Varjag

Varjag (ven. Варяг), on ollut usean Venäjän ja Neuvostoliiton laivastoissa palvelleen sotalaivan nimenä.
Varjag (1862), korvetti
Varjag (1899), panssarikansiristeilijä
Varjag (1965), Kynda-luokan ohjusristeilijä
Varjag, Admiral Kuznetsov -luokan lentotukialus
Varjag (1983), Slava-luokan ohjusristeilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Varjag”, voi hakea sivunnimihaulla, laajalla sivunnimihaulla tai tekstihaulla.
Ulnaarihermon pinne
Oireet

Oireita ovat muun muassa muuttunut tuntoaistimus pikkusormessa ja nimettömässä. Kyynärvarren ulnaaripuolen lihasheikkois ja pikkusormen ja nimettömän lähennys ja loitonnus voivat olla hankaloituneet. Kädessä voi esiintyä kömpelyyttä ja pistelyä.
Riskitekijät

päävammat joihin liittyy yläraajan fleksion jäykkyys
yli 40 vuoden ikä
heittolajit
työ, jossa pitkiä pitoja kyynärvarren fleksiota ja paljon toistoja tai tärinää käsiin
pitkäaikainen kyynärpäihin nojautuminen kovaa alustaa vasten
ylipaino
merkittävä varus- tai valguskulma kyynärnivelessä
Unai Expósito

| Henkilötiedot |
| --- | --- | --- |
Koko nimi: Unai Expósito Medina
Syntymäaika: 23. tammikuuta 1980 (ikä 44)
Syntymäpaikka:  Barakaldo, Espanja
Pelipaikka: puolustaja
Pituus: 175 senttimetriä
Seura
Seura:  Athletic Bilbao
Pelinumero: 2
Junioriseurat
1991–1995:  Athletic Bilbao
Seurat
| Vuodet | Seura | O (M) |
| 1998–1999 1999–2002 2000 2003–2005 2005– |  Basconia  Bilbao Athletic  Athletic Bilbao  Osasuna  Athletic Bilbao | 37 (2) 105 (7) 2 (0) 23 (0) 58 (0) |
 Seurajoukkueuran tilastot kattavat vain kansalliset sarjat.
Unai Expósito Medina (s. 23. tammikuuta 1980 Barakaldo, Vizcaya) on espanjalainen/baskilainen jalkapalloilija, pelipaikaltaan puolustaja.
Expósito pelaa nykyään Athletic Bilbaossa. Aiemmin hän pelasi CA Osasunassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Unai Expósito
USS Columbia (SSN-771)

| USS Columbia |
| --- | --- |
 USS Columbia
Aluksen vaiheet
Rakentaja:  General Dynamics Electric Boat, Groton, Connecticut
Kölinlasku:  21. huhtikuuta 1993
Laskettu vesille:  24. syyskuuta 1994
Palveluskäyttöön:  9. lokakuuta 1995
Tekniset tiedot
Uppouma:  6 000 t (pinnalla) 6 927 t (sukelluksissa)
Pituus:  110,3 m
Leveys:  10 m
Syväys:  9,4 m
Koneteho:  1 x S6G-painevesireaktori
Nopeus:  pinnalla: 25 solmua (46 km/h) sukelluksissa: 30 solmua (56 km/h)
Miehistöä:  12 upseeria ja 98 miehistönjäsentä
Aseistus
Aseistus:  4 x 533 mm Mk67 torpedoputkea 12 x Mk36 VLS -siiloa Tomahawk-risteilyohjusten laukaisemiseksi
USS Columbia (runkonumero SSN-771) on Yhdysvaltain laivaston Los Angeles -luokan ydinsukellusvene.
Valmistus

Alus tilattiin 14. joulukuuta 1988 General Dynamicsin Electric Boat divisioonalta Grotonista Connecticutista, missä rakentaminen aloitettiin 21. huhtikuuta 1993. Se laskettiin vesille 24. syyskuuta 1994 kumminaan Hillary Rodham Clinton ja otettiin palvelukseen 9. lokakuuta 1995 ensimmäisenä päällikkönään Dale R. Govan.
Palvelus

Palvelukseenotettaessa alus sijoitettiin Pearl Harboriin Havaijille.
Aiheesta muualla

Kuvia tai muita tiedostoja aiheesta USS Columbia (SSN-771) Wikimedia Commonsissa
Unknown Pleasures

| Unknown Pleasures Joy Division |
| --- | --- | --- |

Studioalbumin tiedot
 Äänitetty : huhtikuu 1979
 Studio : Strawberry Studios, Stockport, Englanti, Yhdistynyt kuningaskunta
 Julkaistu: kesäkuu 1979
 Tuottaja(t): Martin Hannett, Joy Division
 Tyylilaji: post-punk, uusi aalto
 Kesto: 39.24
 Levy-yhtiö: Factory
Joy Divisionin muut julkaisut
|   | Unknown Pleasures 1979 | Closer 1980 |
Unknown Pleasures on brittiläisen yhtyeen Joy Divisionin kesäkuussa 1979 julkaistu esikoisalbumi.
Julkaisuaikanaan albumi herätti kiinnostusta lähinnä ainoastaan yhtyeen kotimaassaan Isossa-Britanniassa, mutta vasta myöhemmin ainoastaan singleinä julkaistut ”Love Will Tear Us Apart” ja ”Transmission” nostivat myös Unknown Pleasures -albumin ja yhtyeen mainetta muuallakin maailmalla. Albumin tunnetuinta antia ovat klassikoiksi muodostuneet ”She’s Lost Control” ja ”Shadowplay”. Myös ”New Dawn Fades” ja ”Disorder” ovat jossain määrin tunnettuja.[lähde? ]
Mistään albumin kappaleesta ei ole julkaistu singleä, mutta ”She’s Lost Control” on julkaistu ”Atmosphere”-singlen B-puolena uudestaan nauhoitettuna.[lähde? ]
Albumi oli myös ainut yhtyeen aikana julkaistu studioalbumi, sillä laulaja Ian Curtis teki itsemurhan keväällä 1980 ennen yhtyeen toisen albumin Closerin julkaisua.[lähde? ]
Albumista julkaistiin vuonna 2007 erikoisversio, joka sisälsi albumin lisäksi bonusalbumin. Bonusalbumilla on muun muassa varhaisia versioita albumin kappaleista sekä muista raidoista, jotka päätyivät muihin yhtyeen julkaisuihin.[lähde? ]
Kappaleet

Disorder – 3.32
Day of the Lords – 4.50
Candidate – 3.05
Insight – 4.29
New Dawn Fades – 4.48
She’s Lost Control – 3.57
Shadowplay – 3.56
Wilderness – 2.38
Interzone – 2.16
I Remember Nothing – 5.52